recursal/SuperWikiNEXT-32B huggingface dataset:
Bu məqalə **Üskülü Mərziyyə** məqaləsinə çox yaxındır və hər ikisinin eyni başlıq altında birləşdirilməsi mümkündür.

**Mərziyə Əhmədi Üskuyi** (*fars.* سكوئیا احمدی مرضيه‎) – Azərbaycan şairi və ictimai xadimi.

Həyatı
------

Mərziyə Əhmədi Üskuyi Güney Azərbaycanın (İran) Təbriz yaxınlığında yerləşən Üskü qəsəbəsində anadan olmuşdur. Ali pedaqoji təhsil aldıqdan sonra üç il doğulduğu Üskü qəsəbəsində müəllim işləmişdir. Erkən yaşlarında bədii yaradıcılığa başlayan Mərziyə Üskuyi şeirlərini *"Dalğa"* təxəllüsü ilə yazmışdır. İran şah rejiminə qarşı mübarizə apardığına görə həbs edilmişdir. Həyatının məhbəs günləri haqqında xatirələrini yazmışdır.

Mənbə
-----

* Cənubi Azərbaycan ədəbiyyatı antologiyası. Dörd cilddə, IV cild, Redaktoru Mirzə ibrahimov, Bakı: Elm, 1994
* Azərbaycan qadın şairlərinin poeziya antologiyası: klassiklər və sovet dövrü (Azərbaycan və ingilis dillərində). Bakı: 2014
* Güney Azərbaycan nəsri (Başlanğıcdan bu günə qədər). Vaqif Sultanlı və İrəc İsmayılın təqdimində, Bakı: "Nurlar" nəşriyyatı, 2017

İstinadlar
----------

1. ↑  بیوگرافی / مرضيه احمدی اسكوئی — uskuyi [*ölü keçid*]

Xarici keçidlər
---------------

* DALĞA, Merziye Ehmedi Üskuyi Dalğa (d. 1945 / ö. 1972/1975) şair (Âşık ve Tekke / 20. Yüzyıl / Anadolu-Osmanlı-Türkiye)  (türk.)
**Stenfordda John S. Knight Jurnalistika Təqaüdləri** — haqqında məlumatlar.

Stenfordda John S. Knight Jurnalistika Təqaüdləri
-------------------------------------------------

Stenford Universitetində ödənişli 9 aylıq jurnalistika təqaüdüdür.
ABŞ-də işləyən jurnalistlər üçün mövcud olan 20 belə proqramdan biridir.
Hər il beş illik təcrübəyə malik 20-yə qədər jurnalistə verilən təqaüddür.
Qəbul abituriyentlərin "həll etmək istədikləri jurnalistika problemini müəyyən etmək və ifadə etmək" bacarığına əsaslanır.

Tarixi
------

1966-cı ildə Stanford Universitetində Peşəkar Jurnalistika Təqaüd Proqramı açılmlşdı.
1984-cü ildə Amerikalı qəzet naşiri və redaktoru Con S. Naytın şərəfinə adlandırılmışdır.

İstinadlar
----------

1. ↑  /Stanford Knight jurnalistika təqaüdü təşəbbüslərini genişləndirmək üçün 1,8 milyon dollar qrant alır
2. ↑  /Bütün dünyada jurnalistikanı dəyişdirən agentlikləri gücləndirmək və müdafiə etmək
3. ↑  John S. Knight Jurnalistika Təqaüdləri
4. ↑  dünyada jurnalistikanı dəyişdirən agentləri gücləndirmək və müdafiə etmək

Xarici keçidlər
---------------

|  |  |
| --- | --- |
|  Bu şablona bax   Sosial şəbəkələrdə | Facebook · Twitter |
**Məcid Seyidov** - Naxçıvan Muxtar Respublikasının gənclər və idman naziri səlahiyyətlərini müvəqqəti icra edən nazir müavini.

Həyatı
------

Məcid Seyidov 1975-ci ildə Şərur rayonu Danzik kəndində ziyalı ailəsində anadan olub. İbditadi təhsilini 1992-ci ildə Şərur rayon Yenikənd kənd orta məktəbini əla qiymətlərlə bitirib. 1993-1997-ci illərdə Azərbaycan Silahlı Qüvvələri tərkibində Naxçıvan Muxtar Respublikasının döyüş mövqelərində, Ağdam və Tərtər rayonlarının döyüş bölgələrində həqiqi hərbi xidmətdə olub. Azərbaycan Vətən Müharibəsi veteranıdır. Eyni zamanda 2011-ci ildən etibarən Azərbaycan Vətən Müharibəsi Veteranları və Şəhid Ailələri Naxçıvan Muxtar Respublika Təşkilatının sədri kimi fəaliyyət göstərir. 2002-ci ildə Naxçıvan Dövlət Universitetini təbiətşünaslıq-tibb fakültəsinin biologiya ixtisası üzrə fərqlənmə diplomu ilə bitirib. 2005-ci ildə həmin universitetin magistratura şöbəsini botanika ixtisası üzrə fərqlənmə diplomu ilə bitirib, magistr dərəcəsi alıb. 2012-2016-cı illərdə Naxçıvan Dövlət Universitetində hüquqşünas ixtisası üzrə təhsil alıb, təhsilini fərqlənmə diplomu ilə başa vurub. Dövlət idarəçiliyi üzrə bir sıra kurs və seminarları bitirib.

1999-2004-cü illərdə Ş.İ.Xətai adına Danyeri kənd orta məktəbində biologiya müəllimi və tərbiyə işləri üzrə direktor müavini vəzifələrində çalışıb.2004-2011-ci illərdə Naxçıvan Muxtar Respublikası Ekologiya və Təbii Sərvətlər Nazirliyində müxtəlif vəzifələrdə çalışıb. 2011-ci ilin aprel ayından həmin ilin avqust ayınadək Naxçıvan Muxtar Respublikasının Gənclər və İdman Nazirliyində aparat rəhbəri vəzifəsini icra edib. 1 avqust 2011-ci ildən etibarən Naxçıvan Muxtar Respublikasının gənclər və idman nazirinin müavini vəzifəsində işləyir. Ailəlidir, 2 övladı var.

Naxçıvan Muxtar Respublikası Ali Məclisi sədrinin birinci müavini Azər Zeynalov tərəfindən imzalanan 22 iyul 2023-cü il tarixli Sərəncam ilə nazir səlahiyyətləri Mirməcid Seyidova verilib.

İstinadlar
----------

1. ↑  Məcid Seyidov
2. ↑  Oxu.az
**Akif Məlikov** (1950, Bakı) — Azərbaycan Dövlət Akademik Balet və Opera Teatrının direktoru (1989-2023), Azərbaycanın əməkdar incəsənət xadimi.

Həyatı
------

Akif Məlikov 1950-ci ildə Bakı şəhərində anadan olmuşdur.

1973-cü ildə Azərbaycan Dövlət Konservatoriyasının ifaçılıq fakültəsində professor Mayor Rafaeloviç Brennerin sinfində təhsil alıb. Hələ tələbəlik illərindən komsomol orqanlarında çalışmış,

1976-cı ildə YİLKKİ MK yanında Ali Komsomol Məktəbini bitirmiş və Azərbaycan YİLKKİ MK-nın təlimatçısı vəzifəsinə təyin olmuşdur.

1977–1978-ci illərdə Ş. Məmmədova adına Opera studiyasının direktoru vəzifəsində işləmiədir.

Yüksək təşkilatçılıq qabliyyətinə malik olan A. Məlikovun rəhbərliyi altında Opera və Balet teatrı bu illər ərzində yüksək yaradıcılıq uğurları qazanmışdır.

1998–2006-cı illərdə A. Məlikov həm də M. Maqomayev adına Azərbaycan Dövlət Filarmoniyasının direktoru vəzifəsində çalışmışdır.

1987-ci ildə A. Məlikov Azərbaycan Dövlət Akademik Opera və Balet Teatrının sərəncamçı direktoru, 1989-cu ildə isə direktor vəzifəsinə təyin edilmişdir. O, 4 aprel 2023-cü il tarixində vəzifəsindən azad edilmişdir.

Mükafatları
-----------

Arif Məlikovun Azərbaycan musiqi mədəniyyətinin inkişafı və təbliğindəki xidmətlərinə görə hər zaman dövlət tərəfindən yüksək qiymətləndirilib, 2000-ci ildə "Azərbaycan Respublikasının Əməkdar İncəsənət Xadimi" adına, 2002-ci ildə "Hümay" mükafatına, 17 mart 2020-ci ildə isə 2-ci dərəcəli "Vətənə xidmətə görə" ordeni ilə təltif olunub.

İstinadlar
----------

1. ↑  "Arif Məlikov işdən çıxarıldı". 2023-04-07 tarixində arxivləşdirilib. İstifadə tarixi: 2023-04-03.
2. ↑  "Azərbaycan Respublikasının mədəniyyət xadimlərinə fəxri adların verilməsi haqqında Azərbaycan Respublikası Prezidentinin Fərmanı". 2020-03-06 tarixində arxivləşdirilib. İstifadə tarixi: 2021-03-04.
3. ↑  "A.T.Məlikovun 2-ci dərəcəli "Vətənə xidmətə görə" ordeni ilə təltif edilməsi haqqında Azərbaycan Respublikası Prezidentinin Sərəncamı". 2020-03-19 tarixində arxivləşdirilib. İstifadə tarixi: 2021-03-04.
**Loğman Həkim Universiteti** — Ankarada yerləşən özəl Türkiyə universiteti. Sevgi Vəqfi tərəfindən 2017-ci ildə vəqf universiteti olaraq yaradılıb. 2018–2019-cu tədris ilində akademik fəaliyyətə başlayıb. Loğman Həkim Universiteti 1996-cı ildə yaradılmış Loğman Həkim Sağlamlıq Qrupunun bir hissəsidir. Universitet iki dildə, türk və ingilis dillərində təhsil verir.

Tarixi
------

Loğman Həkim Universiteti 1996-cı ildə Ankarada yaradılan Loğman Həkim Sağlamlıq Qrupunun bir hissəsidir. Universitet 2017-ci ildə Sevgi Vəqfi tərəfindən vəqf universiteti kimi yaradılıb. 2018–2019-cu tədris ilində isə akademik fəaliyyətə keçib.

2008-ci ildə xidmətə başlayan Loğman Həkim Ankara Xəstəxanası, 1 yanvar 2020-ci il tarixindən etibarən "Loğman Həkim Universiteti Ankara Xəstəxanası" olaraq müalicə xidmətləri ilə yanaşı akademik fəaliyyətlərlə də məşğul olmağa başlayır. 2021-ci ildə Loğman Həkim Sağlamlıq Qrupu, "Loğman Həkim Universiteti Söğütözü Diş Xəstəxanası"nı istifadəyə verib.

Universitet 12 avqust 2020-ci ildə Səhiyyə Xidmətləri Peşə Məktəbi daxilində İlk və Təcili Yardım Texniki və Anesteziya Texniki Proqramları ilə ilk məzunlarını verib.

Hazırda universitetin rektoru Fatih Gültəkindir.

Akademik
--------

Loğman Həkim Universiteti Tibb fakültəsi, Stomatologiya fakültəsi, Əczaçılıq fakültəsi, Sağlamlıq Elmləri fakültəsi, İdman Elmləri fakültəsi olmaqla 5 fakültə üzrə tədris verir. Universitet daxilində Sağlamlıq Xidmətləri Peşə Məktəbi, Səhiyyə Elmləri İnstitutu fəaliyyət göstərir. Universitetdə 4800-ə yaxın tələbə təhsil alır. Universitetin Tətbiq və Tədqiqatlar Mərkəzinin tərkibində 16 mərkəz fəaliyyət göstərir.

Səhiyyə elmləri sahəsində milli və beynəlxalq işləri dərc edən universitetə bağlı *Lokman Hekim Health Sciences* beynəlxalq jurnalı fəaliyyət göstərir. Hər il aprel, avqust və dekabr aylarında 3 buraxılışı dərc olunur.

İstinadlar
----------

1. ↑  .
2. ↑  "Lokman Hekim Üniversitesi kuruluyor". www.ntv.com.tr (türk). İstifadə tarixi: 2024-04-16.
3. ↑  *Grubu, Lokman Hekim Sağlık.* "Hakkımızda – Lokman Hekim Sağlık Grubu – Lokman Hekim Sağlık Grubu".  (türk). İstifadə tarixi: 2024-04-16.
4. 1 2  "About Our University – Lokman Hekim Üniversitesi". www.lokmanhekim.edu.tr. İstifadə tarixi: 2024-04-16.
5. ↑  "Research and Application Centers – Lokman Hekim Üniversitesi". www.lokmanhekim.edu.tr. İstifadə tarixi: 2024-04-16.
6. ↑  "Aims & Scope". www.lokmanhekimhs.com. İstifadə tarixi: 2024-04-16.

|  |  |
| --- | --- |
|  Bu şablona bax   Sosial şəbəkələrdə | Facebook · Twitter |
| Foto, video və audio | Instagram |
| Normativ yoxlama | ISNI: 0000000464733078 |
**Parisdən məhəbbətlə** (*ing.* From Paris with Love) — Conatan Ris Meyers və Pierre Morelin ortaq rejissorluğu çəkilən, baş rolda Con Travoltanın yer aldığı 2010-cu il istehsalı aksiyon tipli film. Filmin senarisi, Lük Besson və Adi Hasak tərəfindən yazılmışdır. Film, 5 fevral 2010-cu ildə tarixində ABŞ-də vizyona girmişdi.

Məzmunu
-------

Xəbərdarlıq **Xəbərdarlıq:** ***Yazının davamı əsərin məzmunu haqqında məlumat ehtiva edir.***

*Ceyms Ris*, Amerikanın Fransa səfirliyində MKİ üçün aşağı səviyyəli bir missiya üzərində çalışır. Ceymsin, Parisdə fransız sevgilisi ilə birlikdə yaşadığı oldukça yaxşı bir həyatı vardı. Ancaq *Ceymsin* ən böyük istəyi vəzifəsinin qalxması idi. Ceyms istədiyi kimi yuxarı vəzifəyə təyin edilir. Yeni vəzifədə onu yeni tərəfdaşı, xüsusi agent *Çarli Vaks* (Con Travolta) müşayiət edir. 

Silaha maraqlı olan, zarafatcıl və hərhansı bir şeyə bağlı olmayan *Çarli* ilə ortağı *Ceyms*, bir terror hücumunun qarşısını almaq üçün əmr alırlar. Lakin *Ceyms*, yeni işindən narazı olmağa başlamışdı və əvvəlki işinə geri dönməyə can atırdı. Ortaqların izlərinə düşdükləri cinayət təşkilatı, *Ceymsi* hədəfə alır. Artıq *Ceyms* üçün, sonraki 48 saat içində həyatda qala bilmək üçün tək umid ortağı *Çarli* olacaq.

Xəbərdarlıq **Xəbərdarlığın sonu.**

İstinadlar
----------

1. ↑  "Paris'ten Sevgilerle filmi konusu" (türk). 29 may, 2016. 2016-05-29 tarixində arxivləşdirilib. İstifadə tarixi: 2018-07-13.

Xarici keçidlər
---------------

* frompariswithlovefilm.com — Parisdən məhəbbətlənin rəsmi saytı
* *Parisdən məhəbbətlə* — IMDb səhifəsi
* AllMovie*Parisdən məhəbbətləe* AllMovie saytında
* *Parisdən məhəbbətlə*  TCM Movie Database saytında
* Parisdən məhəbbətlə Rotten Tomatoes saytında  (ing.)(ing.)
* *Parisdən məhəbbətlə* Box Office Mojo-da
Yeni Kaledoniya
**Yeni Kaledoniya** — Fransanın Sakit okeanda yerləşən xüsusi inzibati-ərazi qurumu. Sakit okeanın cənub-qərb hissəsində, Melaneziyada eyniadlı böyük bir ada və bir qrup kiçik ada ilə təmsil olunur. Cənub-qərbdə Avstraliyanın iqtisadi zonası, şimalda Vanuatu, cənub-şərqdə Fici ilə həmsərhəddir. 2009-cu ildə əhalisi 245,580 nəfər idi. Paytaxtı Numea şəhəridir və şəhərin 98 min əhalisi var. Pul vahidi Fransa Sakit okean frankıdır.

Azərbaycanla əlaqələrin qurulması
---------------------------------

18 aprel 2024-cü ildə Azərbaycanın Milli Məclisi ilə Yeni Kaledoniya Konqresi arasında Əməkdaşlıq haqqında Memorandum imzalanıb. İmzalanma mərasimində spiker Sahibə Qafarova deyib ki, bu sənəd parlamentlər arasında əlaqələrin inkişaf etdirilməsi üçün hüquqi bazanın formalaşdırılması baxımından vacib əhəmiyyətə malikdir və əməkdaşlığın çərçivəsini müəyyən edəcək.

### Memorandumda əks olunan məqamlar

Memorandumda bir sıra vacib məqamlar əks olunub. Sənəddə Azərbaycan və Yeni Kaledoniya xalqları arasında dostluq əlaqələrinin möhkəmləndirilməsi naminə parlamentlərarası əməkdaşlığın inkişaf etdirilməsi niyyəti ifadə olunub. Bu məqsədlə qanunvericilik orqanlarımızın komissiyaları, komitələri və orqanları arasında daimi əlaqələrin yaradılmasına köməklik göstərilməsi, həmçinin parlament və beynəlxalq fəaliyyət təcrübələrinin öyrənilməsi və bölüşülməsi məqsədilə parlament üzvlərindən ibarət nümayəndə heyətlərinin qarşılıqlı səfərlərinin təşkili nəzərdə tutulub.

Sənəddə tərəflər arasında əməkdaşlığı inkişaf etdirmək üçün deputatlardan ibarət müvafiq qrupun yaradılması və bu qrupun fəaliyyətinin hər vasitə ilə təşviq edilməsi Memorandumda əksini tapıb. Bunlarla yanaşı, Azərbaycan Respublikası ilə Yeni Kaledoniya arasında beynəlxalq parlament arenasında əməkdaşlığın müxtəlif istiqamətlərinin araşdırılması, nəzərdən keçirilməsi, inkişaf etdirilməsi və həyata keçirilməsi üçün fəal səylərin göstərilməsi nəzərdə tutulur. Tərəflər qanunvericilik orqanlarının səmərəli fəaliyyətinə müsbət töhfə verə biləcək təcrübə mübadiləsinin aparılması məqsədilə Azərbaycan Respublikası Milli Məclisinin Aparatı ilə Yeni Kaledoniya Konqresinin Bürosu arasında daimi əlaqələrin yaradılmasına da razılıq veriblər.

Xarici keçidlər
---------------


Vikianbarda Yeni Kaledoniya ilə əlaqəli mediafayllar var.

| ⛭**Okeaniya dövlətləri və bölgələri** |
| --- |
| Avstralasiya | **Avstraliya** - *Milad adası* - *Kokos adaları* - *Norfolk adası* - **Yeni Zelandiya** |  |
| Melaneziya | *Malukku adaları* - **Fici** - **Papua-Yeni Qvineya** - **Solomon adaları** - **Vanuatu** - *Yeni Kaledoniya* |
| Mikroneziya | *Quam* - *Şimali Marian adaları* - **Kiribati** - **Nauru** - **Marşall adaları** - **Palau** - **Mikroneziya** |
| Polineziya | **Tonqa** - *Amerika Samoası* - *Kuk adaları* - *Taiti* - *Niue* - **Pitkern adaları** - Samoa - *Tokelau* - **Tuvalu** - *Uollis və Futuna* |
| *Qeyd* | *Müstəqil dövlətlər qalın, asılı torpaqlar italik şəkildə yazılmışdır* |


|  |  |
| --- | --- |
|  | *Yeni Kaledoniya ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |

İstinadlar
----------

1. ↑  Əməkdaşlıq haqqında Memorandum imzalandı
Bu adın digər istifadə formaları üçün bax: Forsaj (dəqiqləşdirmə).

**Forsaj 3: Tokio Drifti** (*ing.* The Fast and the Furious: Tokyo Drift) — 16 iyun 2006-cı ildə yayımlanmış, rejissoru Justin Lin, ssenaristi Kris Morqan tərəfindən edilmiş Forsaj filmlər seriyasının üçüncü filmidir.

Mövzu
-----

17 yaşlı Şon Bosvell, qanunsuz küçə yarışları ilə maraqlanan bir yeniyetmədir. İştirak etdiyi yarışlar həmişə qəzalarla nəticələndiyindən polislə problemlər yaşayır və anası oğlunun həbsxanaya getməsindən qorxduğu üçün, onu Tokioda yaşayan hərbçi atasının yanına göndərir. Özünü tamamilə fərqli bir mədəniyyətin içində görən Şonun Tokiodakı cansıxıcı həyatı, Tvinki ilə tanış olduqdan sonra dəyişməyə başlayır. Tvinki sayəsində o, qəfildən Tokionun drift yarışlarında iştirak etməyə başlayır. Bu yarışlar onun əvvəllər alışdığı küçə yarışlarından çox fərqlidir.

Əlavə: Serianın bu filmi digər filmlərdən fərqlidir və vaxt etibarilə də onlardan qabaqdadır. Təxminlərə görə bu filmdə baş verən hadisələr zaman etibarilə Forsaj 6 filmindən sonrakı hadisələri əhatə edir. Bəzi epizodları ilə isə 6-cı bölümü 7-ci bölümə bağlayır.

İstinadlar
----------

1. ↑  IMDb (ing.). 1990.
2. 1 2  Box Office Mojo (ing.). 1999.
3. 1 2  The American Film Institute Catalog of Motion Pictures.
4. ↑  Lexicon of international films (alm.). Zweitausendeins.
**Konsertmeyster**(*alm.* Konzertmeister‎) — orkestrdə hər hansı alətlər qrupunun başçısı olub, həmin qrupun musiqiçilərini öz ardınca apararaq, onlara ifaçılıq üsullarını göstərir. Məsələn, birinci skripkaların, violonçel qrupunun konsertmeysteri. Məsuliyyətli solo epizodlarının ifası da onlara tapşırılır.

Simfonik orkestrdə birinci skripkaların konsertmeysteri, eyni zamanda bütün orkestrin konsertmeysteri hesab olunur.

Müğənniləri və çalğıçıları müşayiət edərək, onlarla məşq edən və konsertlərdə çıxış edən pianoçuya da konsertmeyster deyirlər.

Opera konsertmeysteri
---------------------

Opera konsertmeysteri sadəcə pianoçu müşayiətçisi deyil, həm də dirijorun baş köməkçisidir. Tamaşanın hazırlanmasında və onun gələcəkdə (premyeradan sonra) lazımi səviyyədə dəstəklənməsində onun sağ əlidir. Səhnə konsertmeysteri quruluşçu dirijorun konsepsiyasını ifaçılara çatdırır və ona uyğun olaraq solistlərlə vokal hissələri hazırlayır ki, bu da opera tamaşası üzərində işləyərkən çox vacibdir. Konsertmeysteri daha çox dirijorun köməkçisi adlandırmaq olardı. Konsertmeyster dirijorun istəyi ilə (yoxluğunda) dirijor konsepsiyasını qoruyaraq opera tamaşasının iştirakçıları ilə məşqlər aparır.

İstinadlar
----------

1. 1 2  "Muğam ensiklopediyası". 2022-01-14 tarixində arxivləşdirilib. İstifadə tarixi: 2021-03-29.
2. ↑  "Konsertmeyster ustalığı kafedrası. Tarix". www.musicacademy.edu.az. Archived from the original on 2022-07-06.
3. ↑  Советский энциклопедический словарь / под ред. А. М. Прохорова. — М.: Сов. энциклопедия, 1990. — С. 633; Horst Seeger "OpernLexikon" Berlin 1978; Краткий музыкальный словарь / А. Должанский. — Л.: Музгиз, 1959. — С. 161
**Lütfü Kırdar Konqres və Sərgi Sarayı** (*türk.* Lütfi Kırdar Kongre ve Sergi Sarayı) — İstanbulun Şişli ilçəsində yerləşən çoxməqsədli konqres mərkəzi. "Rumeli Sərgi Salonu ve Sərgi Merkezi" adlı əlavə binası ilə birlikdə bir çox önəmli sərgilər, konsertlər ilə sosial və mədəni tədbirlərin keçirilməsində istifadə olunur. Əvvəllər "Fənərbağça" kimi bir sıra basketbol klubları oyunlarını bu sarayın idman salonunda oynayırdılar.

Xüsusiyyətləri
--------------

Lütfü Kırdar Konqres və Sərgi Sarayı
1940-cı illərdə İstanbul valisi olan Lütfü Kırdar tərəfindən "Dünya Güləş Çempionluq oyunu"nda istifadə edilmək üçün tikdirilmişdir. O dövrdə idman və sərgi sarayı adlanmışdır.

Çempionluq oyunlarından sonra da bir çox idman ilə əlaqədar tədbirlərə ev sahibliyi etmişdir. Beynəlxalq konqreslərdə istifadə edilə bilməsi üçün bina restovrasiya edimiş və indiki adıyla adlandırılmağa başlanmışdır. 1996-cı ilin iyun ayında Həbibət konqresinin keçirilməsi ilə xidmətə açıq elan edlmişdir.
Əsas bina olaraq Lütfü Kırdar Mərkəzi 2.000 nəfərlik Anadolu Auditoriyası, Mərmərə Salonu, iki Topqapı Salonu, üç Dolmabaxça Salonu, Qalata Salonu, Xaliç Salonu, üç Sultan iclas otağı, üç Barbaros iclas otağı, dörd Levənt iclas otağı və VIP otaqlardan ibarətdir.

Rumeli Mərkəzi qeydetmələr və sərgilər üçün nəzərdə tutulmuşdur və sahəsi 7.000 m²-dir. Hisar iclas Salonu kiçik ölçülü iclas otaqları və Rumeli Terası binanın hissələridirlər. Ənənəvi Boğaziçi Borsa restoranı həftənin 7 günü açıq olur və 250 qonaq qəbul etmək iqtidarındadır.
İstanbul Konqres Mərkəzi və Hərbi Möhsün Ərtoğrul binalarını birləşdirən keçidin yerləşdiyi küçə nəqliyyata qapalıdır.

İstinadlar
----------

1. ↑  "Lütfü Kırdar Konqres və Sərgi Sarayı (İstanbul)". 2022-04-13 tarixində arxivləşdirilib. İstifadə tarixi: 2018-04-18.
2. ↑  "Lütfi Kırdar Uluslararası Kongre ve Sergi Sarayı'ndaki 'Fashionist' isimli özel etkinlik". 2022-04-13 tarixində arxivləşdirilib. İstifadə tarixi: 2018-04-18.
3. ↑  ""Salonlar"". 2016-10-23 tarixində orijinalından arxivləşdirilib. İstifadə tarixi: 2016-10-23.
4. ↑  ""İşte yeni Muhsin Ertuğrul Sahnesi"". 2016-03-04 tarixində orijinalından arxivləşdirilib. İstifadə tarixi: 2016-03-04.
Vikipediyada bu adlı digər şəxslər haqqında da məqalələr var; bax: Əlican.

**Əlican Əzizov** (1952 – 10 fevral 2021-2021) — Aktyor. Filmlərdə iştirak edən.

Həyatı
------

Əlican Süleyman oğlu Əzizov 1975-ci ildə Azərbaycan Dövlət İncəsənət Universitetinin "Dram və kino aktyoru" fakültəsini bitirmiş, 1975-1996-cı illərdə Gəncə Dövlət Dram teatrında fəaliyyət göstərmişdir. Bu illər ərzində o, zəngin yaradıcılıq təcrübəsi toplayaraq, saysız-hesabsız xarakterik, yaddaqalan, orijinal obrazlar yaratmışdır.

1996-cı ildən Gəncə Dövlət Nizami Poeziya Teatrında yaradıcılıq fəaliyyətini davam etdirmiş və 2000-ci ildə Respublikanın Əməkdar Artisti fəxri adına layiq görülmüşdür. Ümumilikdə, ömrünün 30 ilə yaxın müddətini teatr sənətinə həsr etmişdir.

1978-ci ildə o, "Yaradıcı gənclərə baxış" müsabiqəsinin qalibi, 1985-ci ildə Respublikada "Ən yaxşı kişi rolunun ifaçısı" olmuşdur.

Ə.Əzizov "Komsomol" poemasında Bəxtiyar, "Vaqif"də Vidadi, "Aydın"da Dövlət bəy, "Almaz"da Fuad, "1905-ci ildə" Volodin, "Dairəni genişləndirin" əsərində Sergey Uqolkov və s. obrazlar yaratmışdır.

Gəncə Dövlət Nizami Poeziya Teatrında fəaliyyəti dövründə, N.Gəncəvinin əsərləri əsasında hazırlanmış tamaşalarda İsgəndər, Bəhram, Çoban, Fərhad obrazlarını yaratmış, "Xeyir və Şər", "Gül və Zəhər" əsərlərinin quruluşçu rejissoru olmuşdur. Bununla yanaşı o, A.Murovdağlının "Alın yazısı", M.Alimin "Gül və Zəhər", A.Babayevin "Memarın məhəbbəti", Z.Xəlilin "Gəncə qartalı" əsərlərində quruluşçu rejissor olmuşdur.

Ə. Əzizov Azərbaycanfilmin istehsalı olan "Süd dişinin ağrısı", "Dairə", "Şahid qız" filmlərində Kərimin atası, Arif və kapitan Mikayılov rollarını ifa etmişdir.

M.Kərimin "Odu atma Prometey" əsərində Əcəmşah roluna görə keçmiş SSRİ Mədəniyyət Nazirliyinin mükafatını almışdır.

2006-cı ildə o, Prezident mükafatına layiq görülmüşdür.

2021-ci ildə vəfat etmişdir

Filmoqrafiya
------------

1. Aşiqlər (film, 2008)
2. Cavad xan (film, 2009)
3. Dairə (film, 1989)
4. Fədakar (film, 2015)
5. Süd dişinin ağrısı (film, 1987)
6. Şahid qız (film, 1990)
Hamamın xarici görünüşü və bugünkü əsas girişi
**Mahmudpaşa hamamı** (*türk.* Mahmutpaşa Hamamı) ― Türkiyənin İstanbul şəhərində yerləşən tarixi Osmanlı hamamı. II Mehmedin sədrəzəmi Mahmud Paşa tərəfindən başladılmış inşaat 1466-cı ildə tamamlanmışdır. Mahmudpaşa hamamı şəhərdəki ən qədim hamamlardan biridir. Hamam Qapalı çarşının şimal-şərqində yerləşən Mahmud Paşa məscid kompleksinin bir hissəsi olmuşdur. Zamanla ziyan görən tikili 20-ci əsrdə bərpa edilmişdir və hal-hazırda yerli ticarət mərkəzi olaraq xidmət edir.

Tarix
-----

Hamam Fateh sultan Mehmedin sədrəzəmi Mahmud Paşanın qurduğu din və xeyriyyə kompleksinin bir hissəsi idi. Kompleksin əsas hissəsi olan Mahmut Paşa məscidi 1464-cü ildə tamamlanmışdır və İstanbulun ən qədim Osmanlı memarlığı komplekslərindən biridir.

Məscidin və ona bağlı xeyriyyə binalarının yerləşdiyi vəqf torpağı olduqca geniş idi və ətrafdakı müxtəlif binaları əhatə edirdi. Bu, II Mehmedin bu mahalın inkişaf etdirilməsini Mahmud Paşaya həvalə etmiş ola biləcəyini göstərir.

Məscidin şimal-qərbində yerləşən hamam 1466-cı ildə tamamlanmış və bir qədər əvvəl inşa edilmiş Tahtakale hamamından sonra şəhərin ən qədim hamamı olmuşdur. Tikili 1755-ci ildə yanğın nəticəsində zədələnmiş və 1953-cü ildə bərpa edilmişdir. Hamam bir müddət anbar olaraq istifadə edilsə də, hal-hazırda ticarət mərkəzi kimi xidmət edir.

Memarlıq
--------

Hamamın memarlığı və tərtibatı II Mehmet tərəfindən bir qədər əvvəl tikilmiş Tahtakale hamamına çox bənzəyir. Mahmudpaşa hamamı əvvəlcə ikiqat hamam olmuşdur, yəni hər biri üçün soyunma otaqları və buxar otaqları da daxil olmaqla kişilər və qadınlar üçün ayrı obyektlərə malik idi. Qadınlar bölməsi başqa bir ticarət tikilisinə yer açmaq üçün bir müddət sonra sökülmüşdür. Bütün Mahmut paşa kompleksinin ən böyüyü olan soyunma otağının günbəzinin diametri 17 metrdi. İsti otaq səkkizbucaqlıdır, başqa bir günbəzlə örtülmüşdür və divarlarda fərdi yuyunmaq üçün istifadə edilə bilən dörd eyvan və ya niş mövcuddur*.* Tikilnini mərkəzində qonaqların masaj üçün uzana biləcəyi *göbəkdaşı*, böyük səkkizguşəli platforma var idi. Şəxsi yuyulma və ya xidmət üçün istifadə olunan üç kiçik qübbəli otağa hər iki tərəfdən (şimaldan və cənubdan) girmək mümükün idi.

* Soyunma otağının günbəziSoyunma otağının günbəzi
* İsti otağın yarım günbəziİsti otağın yarım günbəzi
* İsti otağın üstündəki əsas günbəzİsti otağın üstündəki əsas günbəz

İstinadlar
----------

1. 1 2 3  *Kuban, Doğan.* Ottoman Architecture (ingilis). Antique Collectors' Club. 2010. 189–191.
2. 1 2 3  *Goodwin, Godfrey.* A History of Ottoman Architecture (ingilis). New York: Thames & Hudson. 1971. 109–114. ISBN 0500274290.
3. 1 2  *Sumner-Boyd, Hilary; Freely, John.* Strolling Through Istanbul: The Classic Guide to the City (ingilis) (Revised). Tauris Parke Paperbacks. 2010.
4. ↑  "Mahmutpaşa Hamamı | Istanbul, Turkey Attractions". Lonely Planet (ingilis). 2020-11-04 tarixində arxivləşdirilib. İstifadə tarixi: 2020-10-30.
**Baxşəliyev Rza İbrahim oğlu** (22 mart 1899 – 30 yanvar 1992, Bakı) — yunan-roma və sərbəst güləş üzrə azərbaycanlı idmançı. SSRİ əməkdar idman ustası (1943), Azərbaycan SSR əməkdar məşqçisi (1962), ümumittifaq dərəcəli hakim (1961), əməkdar bədən tərbiyəsi və idman xadimi (1969).

Həyatı
------

Azərbaycanda güləş idman növünün inkişafında mühim rol oynamış Rza Baxşəliyev 1925–1945-ci illəri əhatə edən karyerası ərzində klassik güləş üzrə 20, sərbəst güləş üzrə isə 7 dəfə ölkə çempionu olmuşdur. O həmçinin uzun müddət Azərbaycan Dövlət Universitetinin bədən tərbiyəsi kafedrasına rəhbərlik edib (1937–1965). 7 dil bilən Rza Baxşəliyev güləşlə yanaşı dama oyunu ilə maraqlanırdı və bu idman növü üzrə müxtəlif yarışlarda iştirak edirdi. Baxşəliyev həm də görkəmli idman müəllimi kimi tanınır. Onun tələbələri arasında SSRİ çempion və mükafatçıları İbrahimpaşa Dadaşov, Musa Babayev, Muxtar Dadaşov və ilk azərbaycanlı olimpiya mükafatçısı Rəşid Məmmədbəyov kimi güləşçilər olmuşdur.

İstinadlar
----------



1. ↑  "BAXŞƏLİYEV Rza İbrahim oğlu, Azərbaycan Milli Ensiklopediyası". 2022-08-16 tarixində arxivləşdirilib. İstifadə tarixi: 2021-05-05.
**Enlisifət kayman** (*lat.* *Caiman latirostris*) — timsahlar dəstəsinə, Alliqatorlar fəsiləsinə, Kaymanlar cinsinə daxil olan növ. Kaymanlar cinsinə daxil olan üç növdən biri. Uzunluğu ümumiyyətlə 2 m-dən çox deyil, maksimum olaraq 3,5 m-dir. Rəngi zeytun yaşıl, parlaqdır.

Enlisifət kayman Atlantik sahillərində, Braziliyanın cənub-şərqində, Boliviya, Paraqvay, Uruqvay və Argentinanın şimalında yayılmışdır. Areaı Paraqvay kaymanları ilə üst-üstə düşür, lakin fərqli yaşayış yerlərini seçdikləri üçün bu iki növ bir-birinə rəqib deyil. Enlisifət qayman əsasən manqrov bataqlıqlarında, şirin və duzlu suyun qarışdığı bataqlıqlaşmış ovalıqlarda məskunlaşaraq, ciddi bir su həyatı sürür. Tez-tez insan yaşayış yerlərinin yaxınlığında, heyvandarlığın suvarıldığı göllərdə məskunlaşır. Dəniz səviyyəsindən 600 m yüksəklikdə yaşayaraq kifayət qədər aşağı temperaturlara davam gətirdiyini isbatlayır. Əsasən su ilbizləri, eləcə də digər onurğasızlar və kiçik onurğalılar (balıq, suda-quruda yaşayan) ilə qidalanır. Təcrübəli erkəklər bəzən daha böyük ov axtarırlar. Məsələn: kapibaralar. Xüsusilə çənələri bir tısbağanın çanağını dişləməyə qadirdir. Yumurtalamaqları (bir dəfəyə 20–60 yumurta) yağışlar mövsümündə təcrid olunmuş çay adalarında baş tutur. Erkəklər bəzən yuva qurmaqda dişiyə kömək edir. İnkubasiya təxminən 70 gün davam edir.

Osteodermalara baxmayaraq, bu kaymanların dərisi digər qaymanlardan daha yaxşıdır. XX əsrin ortalarında brakonyerlik populyasiyasının sayını təsir etmişdir, lakin bu kayman növü, gizliliyi və yaşayış yerlərinin əlçatmazlığı səbəbindən qanunsuz ovçuluq üçün o qədər də cəlbedici deyil. Daha böyük problem enlisifət kaymanın yaşayış yerlərinin məhv edilməsidir — çirklənmə, hidroelektrik stansiyalarının inşası zamanı meşələrin qırılması və əkinçilik ərazilərinin genişləndirilməsi. Enlisifət kayman CITES Konvensiyasının I Əlavəsində verilmişdir. Sayı 250.000 ilə 500.000 arasındadır və sabit sayılır. Argentinada timsah təsərrüfatlarında enlisifət kaymaların yetişdirilməsi üçün proqramlar davam edir.

İstinadlar
----------

1. ↑  Integrated Taxonomic Information System (ing.). 1996.
2. ↑  The Reptile Database (ing.). / P. Uetz 2015.
3. ↑  Verdade, L. M. Alejandro, L. and Pina, C. I. "Broad-snouted Caiman *Caiman latirostris*. Animal Ecology Laboratory, Department of Biological Sciences.
. 2010. pp. 18–22.

Xarici keçidlər
---------------

|  |  |
| --- | --- |
|  Bu şablona bax   Lüğətlər və ensiklopediyalar | Böyük katalan · Böyük norveç · Britannica (onlayn) |
| Taksonomiya | EOL · GBIF · iNaturalist · NCBI · IRMNG · ITIS TSN · SeaLifeBase · WoRMS |
| Normativ yoxlama | LCCN: sh97007087 |

* crocodilian.com: *Caiman latirostris*  (ing.)
* "*Caiman latirostris*". The IUCN Red List of Threatened Species (ingilis).
**Türk-Yapon Elm və Texnologiya Universiteti** — 18 iyun 2017-ci ildə Türkiyənin İstanbul şəhərində qurulmuş dövlət universiteti.

Universitet İstanbul Sənaye Məhəlləsi, Texnopark Bulvarı yaxınlığında yerləşir.

20 noyabr 2021-ci ildə Bəkir Sami Yılbaş universitetin qurucu rektoru təyin edilmişdir.

Kampusları
----------

Türkiyə-Yaponiya Elm və Texnologiya Universitetinin kampusu müasir avadanlıqlarla təchiz olunub. Tələbələr üçün laboratoriyalar, kitabxanalar, yataqxanalar, idman zalları, tələbə klubları və ictimai fəaliyyətlər üçün otaqlar təklif olunur. Bundan əlavə, universitet tələbələrin iş həyatına hazırlanması üçün təcrübə və iş imkanları yaradır.

Fəaliyyəti
----------

Universitetin məqsədi Türkiyənin elm və texnologiya sahəsində inkişafına töhfə vermək, Yaponiyanın texnoloji biliklərini Türkiyə ilə bölüşmək və Türkiyə-Yaponiya əlaqələrini gücləndirməkdir.

Yapon texnologiyası ilə Türkiyənin akademik gücünü birləşdirən universitet tələbələrə beynəlxalq səviyyədə rəqabət aparmağa kömək edir.

Elm sahələri
------------

Türk-Yapon Elm və Texnologiya Universiteti tələbələrə bakalavr və magistr proqramları təklif edir.

Tədqiqat və təhsil də daxil olmaqla 6 əsas proqramı TJU-nin prioritet sahələri kimi müəyyən edilmişdir:

* Enerji və Ətraf mühit
* Zəlzələ elmləri və Fəlakətlərin idarə edilməsi
* İnformasiya və rəqəmsal texnologiyaları
* Təbiət elmləri
* Əsas Həyat elmləri
* Humanitar və Sosial elmləri

Bunlardan 2-si (1 və 2) prioritet sahələr kimi müəyyən edilmişdir.

İstinadlar
----------

1. ↑  "Arxivlənmiş surət" (PDF). 2019-08-29 tarixində arxivləşdirilib (PDF). İstifadə tarixi: 2023-11-13.
2. ↑  "Arxivlənmiş surət". 2023-06-01 tarixində arxivləşdirilib. İstifadə tarixi: 2023-11-13.
3. ↑  "Arxivlənmiş surət". 2021-11-19 tarixində arxivləşdirilib. İstifadə tarixi: 2023-11-13.
4. 1 2
5. ↑  "Arxivlənmiş surət". 2023-06-01 tarixində arxivləşdirilib. İstifadə tarixi: 2023-11-13.
**Azad Hətəm oğlu Şükürov** (11 fevral 1959, Ağdam) — Azərbaycan aktyoru və bədii qiraətçi, Azərbaycanın əməkdar artisti (2002), Azərbaycan Dövlət Mədəniyyət və İncəsənət Universitetinin Professoru.

Həyatı
------

Azad Şükürov 11 fevral 1959-cu ildə Ağdamın Muğanlı kəndində müəllim ailəsində anadan olub. Hələ orta məktəbdə oxuduğu illərdə bədii özfəaliyyət dərnəyinin fəal üzvlərindən olub. Daha sonra Xətai adına mədəniyyət sarayının nəzdində fəaliyyət göstərən Azərbaycan xalq teatrına üzv yazılıb.

Azərbaycan Dövlət İncəsənət İnstitutunun aktyorluq fakültəsində — Rza Təhmasibin kursunda təhsil alıb (1977–1981). İnstitutu fərqlənmə diplomu ilə bitirdikdən sonra bir müddət Nəcəf bəy Vəzirov adına Lənkəran Dövlət Dram Teatrında çalışıb (1981–1984). Daha sonra Tədris Teatrında (1984–1990), Şuşa Dövlət Musiqili Dram Teatrında (1990–1992) çalışıb.

1992–2009-cu illərdə Bakı Bələdiyyə Teatrında çalışmışdır. 1990-cı ildən Mədəniyyət və İncəsənət Universitetinin Səhnə danışığı kafedrasında müəllim işləyən Azad Şükürov birinci dəfə 6 il (1996/2002), ikinci dəfə 7 il (2015/ 2022) həmin kafedranın müdiri olub, indi Musiqili teatr aktyoru kafedrasının müdiridir, Professordur. Eləcə də bir sıra ədəbi-dram verilişlərində, dublyaj redaksiyasında fəaliyyət göstərir, qiraət ustasıdır. 2003-cü ildə İranda keçirilən I Tehran Beynəlxalq Komediya Festivalında qızıl medala layiq görülüb. Əməkdar artistdir (2002).

13 dekabr 2023-cü ildə Azərbaycan Dövlət Mədəniyyət və İncəsənət Universitetinin 100 illiyi münasibətilə 3-cü dərəcəli "Əmək" ordeni ilə təltif edilmişdir.

10 mart 2024-cü ildə Azərbaycan Teatr Xadimlər İttifaqının təsis etdiyi "Sənətkar" medalı ilə təltif olunub

Filmoqrafiya
------------

1. Ah, ədalət!
2. Şirin bülbül (film, 2000)
3. Başmaq (film, 2001)
4. Atillanın atlıları (film, 2002)
5. Əsirin qayıtması (film, 2002)
6. Qeybdən gələn səs (film, 2002)
7. Bir anın həqiqəti (film, 2003)
8. Oyun (film, 2003)
9. Tənha durna uçuşu (film, 2003)
10. Akademik Yusif Məmmədəliyev (film, 2005)
11. Yeni həyat (2005)
12. Yalan (film, 2005)
13. Cavid ömrü (film, 2007)
14. Prokuror (2008)
15. Qovğalı kəndinin gecələri (film, 2008)
16. Tərsinə çevrilən dünya (film, 2011)
17. Mürafiə vəkillərinin hekayəti (film, 2011)
18. Sübhün səfiri (film, 2012)
19. Qağayı (2012)
20. Yazıçı (2013)
21. Fədakar (film, 2015)
22. Vicdan haqqı (teleserial, 2016)
23. Şərəfli ömür (film, 2016)

Xarici keçidlərlər
------------------

* "Şərəfli ömür" poeması


1. ↑  "Azərbaycan Dövlət Mədəniyyət və İncəsənət Universitetinin əməkdaşlarının təltif edilməsi haqqında Azərbaycan Respublikası Prezidentinin Sərəncamı". 2023-12-13 tarixində arxivləşdirilib. İstifadə tarixi: 2023-12-13.
**Xosrov Kəndxuda Hamamı, Ortaköy Hamamı** — XVI əsrdə vəziriazam Qara Əhməd Paşanın Kahyası Xosrov Kəndxuda tərəfindən inşa etdirilən ikili hamam, Memar Sinanın əsəridir. İnşa tarixi qəti olaraq bilinməməkdədir. Soyunmalıq qismi, yan-yana, üzərləri iki böyük qübbəylə örtülü iki kvadrat məkandan ibarətdir. Bu hissənin arxasında, biri beşik vault, digərləri Reflektor tonozlarla örtülü vahidlər; ılıqlıq və hela bölümleri yer alır. Istilik məkanı, bir-birlərinə bir böyük kəmərlə açılan iki kiçik qübbəli məkan və bunlara iki istiqamətdən bağlı, arxadakıları qübbə, yandakılar vault örtülü üç hissədən meydana gəlmişdir. Ən arxada isə ortada qübbə, yanlarda beşik vault örtülü su anbarı və külhan var. Quruluşun iki böyük qübbəsi səkkizbucaqlı kasnaklara oturdulmuş və quruluş ətraflı kirpi saçakla əhatə edilmişdir. Hamam söküntü daş və tuğlayla inşa edildikdən sonra üzəri sıvayla örtülmüşdür. Dənizə baxan cəbhəsinə daha sonra yeni bir bölüm əlavə quruluş, orijinal memarlıq vəziyyətindən çox bir şey itirmədən günümüzə qədər qalmışdır.

Tikinti 1990-cı illərə qədər hamam olaraq istifadə edilməkdə idi. 2001-ci ildə tamamlanan bərpasında sonra bir müddət restoran və gecə klubu olaraq işlədildi. Bu gün dizayn atelyesi olaraq istifadə edilməkdədir. Özgün funksiyasını itirmiş olsa da XVI əsr görünüşünü qoruyaraq bu günə çatmış Memar Sinan hamamlarındandır.

Ortaköy Hamamı Səmavi Eyicənin hazırladığı hamam tipologiyasına görə kiçik qübbəli istiliyə açılan yan-yana iki hissəli dizaynıyla, "E" tipi olaraq qəbul edilməkdədir.

İstinadlar
----------

Xarici keçidlər
---------------

*
***Arzular… Arzular…*** qısametrajlı cizgi filmi rejissor Vahid Talıbov tərəfindən 1988-ci ildə çəkilmişdir. Film "Azərbaycanfilm" kinostudiyasında istehsal edilmişdir. Burada insanın hansısa məqsədə, ideala təbii olaraq can atmasından və mənəviyyat korlanarsa, bu səyin, bu arzunun da pozula biləcəyindən danışılır.

Məzmun
------

Burada insanın hansısa məqsədə, ideala təbii olaraq can atmasından və mənəviyyat korlanarsa, bu səyin, bu arzunun da pozula biləcəyindən danışılır.

Film haqqında
-------------

* Fəlsəfi-poetik pritça bir fikir ətrafında birləşmiş "Yük", "Çevrə", "Qəribə adam" adlı üç novelladan ibarətdir.
* Film böyüklər üçün nəzərdə tutulmuşdur.

Filmin üzərində işləyənlər
--------------------------

Ssenari müəllifi: Yefim Abramov  

Rejissor: Vahid Talıbov  

Operator: Ramiz Ağayev  

Rəssam: Nikolay Koşkin  

Bəstəkar: Mobil Babayev

İstinadlar
----------

1. 1 2 3  Aydın Kazımzadə. Azərbaycan kinosu — 1 (filmlərin izahlı kataloqu (1898–2002)). Bakı: 2003, səh. 206

Mənbə
-----

Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 317.

Həmçinin bax
------------

* Azərbaycan filmlərinin siyahısı
* Mətnsiz çəkilən Azərbaycan filmlərinin siyahısı
* 1980-ci illər Azərbaycan filmlərinin siyahısı
**Bioloji aktiv maddələr** — aşağı konsentrasiyalarda canlı orqanizmlərin müəyyən qruplarına (ilk növbədə insanlara, o cümlədən bitkilərə, heyvanlara, göbələklərə və s.) və ya onların hüceyrələrinin ayrı-ayrı qruplarına nisbətən yüksək fizioloji aktivliyə malik kimyəvi maddələr. Maddələrin fizioloji aktivliyi həm onların tibbi istifadə imkanları nöqteyi-nəzərindən, həm də insan orqanizminin normal fəaliyyətinin təmin edilməsi və ya bir qrup orqanizmə xüsusi xassələri (məsələn, mədəni bitkilərin xəstəliklərə qarşı artan müqaviməti kimi).

Bioloji aktiv maddələr fermentlər, hormonlar, vitaminlər, antibiotiklər böyümə stimulyatorları (auksinlər, gibberellinlər, kininlər), herbisidlər, insektisidlər, biogen stimullaşdırıcılar (tərkibində bəzi dikarboksilik və humik turşular, arginin, ammonyak, prostamitlər, mikroelementlər, neyromediatorlar, pirogenlər və s.

Mənşəyinə görə bioloji aktiv maddələr *biogen* və *abiogenə* bölünür.

Fizioloji rol
-------------

Bioloji aktiv maddələr son dərəcə müxtəlif fizioloji funksiyalara malikdir. Məsələn, bəzi maddələr bədxassəli şişlərin böyüməsini ləngidə bilər və ya onların inkişafını tamamilə yatıra bilər.

Qidada bioloji aktiv maddələr
-----------------------------

Qida ilə birlikdə insan normal həyat üçün lazım olan bioloji aktiv maddələrin çoxunu alır; Onların arasında alkaloidlər, hormonlar və hormona bənzər birləşmələr, vitaminlər, mikroelementlər, biogen aminlər, neyromediatorlar var. Onların hamısı farmakoloji fəaliyyətə malikdir və bir çoxları farmakologiya ilə bağlı güclü maddələrin ən yaxın prekursorları kimi xidmət edir .

İstinadlar
----------

1. 1 2  *Громова Н. Ю. Косивцов Ю. Ю. Сульман Э. М.* Технология синтеза и биосинтеза биологически активных веществ: Учебное пособие. — Тверь: ТГТУ, 2006. — 84 с. — С. 7—18.
2. 1 2  *Гичев Ю. Ю. Гичев Ю. П.* Руководство по микронутриентологии. Роль и значение биологически активных добавок к пище. — М.: «Триада-Х», 2006. — С. 20—25[*etibarsız mənbə?*]
**Albion** — Britaniya adalarının (İrlandiya istisna olmaqla) qədim adı.

Adın mənşəyi
------------

Albion adı ilk dəfə olaraq e.ə. VI əsrdə qədim yunanların, o cümlədən yunan coğrayafiyaşünası Ptolemeyin əsərlərində çəkilmiş, sonralar isə qədim Roma və orta əsrlər ədəbiyyatına keçmişdir. Kral Artur haqqında əfsanələrdə də bir çox hallarda Albion ifadəsindən istifadə olunmuşdur. Fərziyyələrə görə Albion kelt və ya latın (albus - ağ və ya alb - qaya: Duvr yaxınlığındakı əhəngdaşı qayalıqlarının rəngindən götürülmüşdür) mənşəli sözdür. Alba eyni zamanda müasir şotland dilində Şotlandiyanın adıdır.

Britaniyalılar üçün Albion adı yüksək məna kəsb edir, digər ölkələrdə isə daha çox istehza məqsədi ilə izah olunur. Keçmişdə Britaniya diplomatiyasını səciyyələndirmək üçün "məkrli Albion" ifadəsindən istifadə olunurdu.

Bir sıra mənbələrbə Britaniyanın "Dumanlı Albion" adlandırılmasının əsas səbəbi ilin əksər günlərində adanın dəniz səviyyəsindən aşağı hissəsinin dəniz dumanı ilə əhatə olunmasıdır.

İstinadlar
----------

Xarici keçidlər
---------------

* *Bernau, Anke,*  McMullan, Gordon; Matthews, David (redaktorlar ), "Myths of origin and the struggle over nationhood", Reading the Medieval in Early Modern England, Cambridge University Press, 2007, 106–118, ISBN 0521868432
* Brereton, Georgine Elizabeth, redaktor Des grantz geanz: an Anglo-Norman poem, Medium Aevum Monographs, 2, Oxford: Blackwell, 1937

Mənbə
-----

* Azərbaycan Milli Ensiklopediyası (25 cilddə). 1-ci cild: A – Argelander (25 000 nüs.). Bakı: "Azərbaycan Milli Ensiklopediyası" Elmi Mərkəzi. 2009. səh. 303. ISBN 978-9952-441-02-4.
**Piece of Mind** ingilis ağır metal qrupu Iron Maidenin 4-cü studiya albomu. 1983-cü ilin May ayının 13-ü yayımlanmışdır.Zərb Qurğusunda ifa edən Nicko McBrainin yer aldığı ilk Iron Maiden albomu olmuşdur və bu albomun çıxışından indiyə qədər qrup zərb alətlərində başqasına yer verməmişdir.Albom metal musiqi tarixinin ən önəmli albomlarından hesab olunur.İngiltərə siyahısında 3-cü yerə qədər yüksəlməyi bacarmışdır.

Mahnı Siyahısı
--------------

1)*"Where Eagles Dare"* (Harris)- 6:08

2)*"Revelations"* (Dickinson)- 6:51

3)*"Flight of Icarus"* (Smith,Dickinson)- 3:49

4)*"Die with Your Boots On"* (Smith,Dickinson)- 5:22

5)*"The Trooper"* (Harris)- 4:10

6)*"Still Life"* (Murray,Harris)- 4:37

7)*"Quest for Fire"* (Harris)- 3:40

8)*"Sun and Steel"* (Dickinson,Smith)- 3:25

9)*"To Tame a Land"* (Harris)- 7:26

Heyət
-----

* Bruce Dickinson — Vokal
* Adrian Smith- Elektro gitara
* Dave Murray — Elektro gitara
* Steve Harris — Bass gitara
* Nicko McBrain — Zərb qurğusu

|  |  |
| --- | --- |
|  Bu şablona bax   Tematik saytlar | AllMusic · Discogs · Encyclopaedia Metallum · MusicBrainz |

|  |  |
| --- | --- |
|  | ***Musiqi** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |

İstinadlar
----------

1. ↑  "Arxivlənmiş surət". 2022-07-19 tarixində arxivləşdirilib. İstifadə tarixi: 2022-07-19.
**Ankara Universiteti** — 1946-cı ildə Paytaxt Ankarada qurulmuş bir universitetdir.

Ankara Universitetinin təməli şəxsən Atatürk tərəfindən atılmışdır. İlk olaraq 1925-ci ildə qurulan Hüquq Məktəbi, Türk cütçüsünə xidmət etmək üzrə 1933-cü ildə təhsilə başlayan Yüksək Əkinçilik İnstitutu, zəngin Anadolu mədəniyyətini araşdırmaq və Türkiyənin dünya ilə dil və mədəniyyət körpüsü qurmaq məqsədiylə 1935-ci ildə açılan Dil və Tarix-Coğrafiya Fakültəsi, 1859-cu ildən bəri Məktəbi Mülküyə adıyla üst səviyyə cəmiyyət idarəçiləri yetişdirən və 1936-cı ildə Paytaxt Ankaraya daşınan və Atatürkün xüsusi əmr və maraq əlaqələri ilə qurulan Siyasi Məlumatlar Məktəbini açmaq olmuşdur. Bunlara, hazırlıqları Atatürk tarfından başladılan ancaq quruluşu II Dünya Döyüşü səbəbiylə 1940-ın başına qalan Tibb və Fənn Fakültələrini əlavə etmək lazımdır. 1925-ci ildə qurulmuş olan Hüquq, 1935-ci ildə fəaliyyətə başlayan Dil və Tarix-Coğrafiya Fakültəsi, 1943-cü ildə açılan Fənn Fakültəsi, 1945-ci ildə quruluşu tamamlanan Tibb Fakültələrindən ibarət olan yaranan Ankara Universiteti 1946-cı ildə rəsmi olaraq quruldu.

Universitet 1948-ci ildə Yüksək Əkinçilik İnstitutunun Əkinçilik və Baytar Fakültələrini bünyəsinə götürmüş, 1949-cu ildə İlahiyyat Fakültəsi, 1935-ci ildə qurulan 1950-ci ildə Fakültə adını alan Siyasi Məlumatlar Məktəbi, 1960-cı ildə Əczaçılıq Fakültəsi, 1963' te Yüksekokul olaraq qurulan 1977-ci ildə Fakültə olan Diş Həkimliyi Fakültəsi, 1965-ci ildə Təhsil Elmləri Fakültəsi və 1965-ci ildə də indi adı Ünsiyyət Fakültəsi olan Mətbuat Nəşr Yüksekokulu quruldu. Çankırı Meşə və Sağlamlıq Təhsili Fakültələri isə 1996-cı ildə təhsil-təhsilə açılmışdır.

İstinadlar
----------

1. ↑  .
2. ↑  Directory of Open Access Journals. 2003.

|  |  |
| --- | --- |
|  Bu şablona bax   Sosial şəbəkələrdə | Facebook · Linkedin · Twitter |
| Foto, video və audio | Instagram · YouTube |
| 

| Normativ yoxlama |
| --- |
| BNF: 11882853m · ISNI: 0000000109409118 · LCCN: n80044802 · Microsoft: 149218525 · SUDOC: 026615118 · VIAF: 125099746 · WorldCat VIAF: 125099746 |

 |

|  |  |
| --- | --- |
|  | *Universitet ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**Müstəzad** (ərəbcə: əlavə edilən, artırılan) — Klassik Şərq, o cümlədən Azərbaycan ədəbiyyatında lirik şeir forması. 

Mövzu və məzmunca qəzəl və qəsidəyə yaxındır və müxəmməs və müəşşərin köməyi ilə də yaradılır. Həcmi 20-40 misra arasındadır. Misraları əsasən sətiraşırı uzun və qısa olur. 

Müstəzadi-müxəmməs, Müstəzadi-müsəddəs tərci, Müstəzadi-müəşşər, Müstəzad təsnis və s. formalarına da təsadüf edilir.

XIX-XX əsrlər poeziyasında müstəzadın lirik xarakteri nisbətən dəyişmiş, o, ictimai-satirik məzmun kəsb edir.

Digər formaları
---------------

### Müstəzadi-müxəmməs

### Müstəzadi-müsəddəs tərci

### Müstəzadi-müəşşər

### Müstəzad təsnis

Təcnisin bir növü olan müstəzad təsnisdə (həm də ayaqlı təcnisdə) hər bəndin sonuna onunla qafiyələnən kiçik bir misra əlavə edilir. Məsələn: Aşıq Ələsgərin nümunə üçün aşağıdakı müstəzad təsnisinə baxaq.

"Bismillahirəhmanirəhim", - deyib   

Girərəm meydana, gəl eyləyək bəhs.   

Sən toxundun, mən də sana toxunnam,   

Şəriətdə hala qisasa qisas!   

Qoy ucalsın səs!   

  

Bir xoş günü əvəz min aya billəm,   

Boyun nəqqaş çəkib minaya, billəm.   

Pirim dərsim verib, min aya billəm,   

Bir sözünə min söz deyim dərsbədərs   

Sən eylə həvəs.   

  

Mən dərdliyəm, mən ağlasam, bu da ağlar,   

Eşq odundan sinəmdə var bu dağlar.   

Bir tərlanam, ovlağımdı bu dağlar,   

Sənsən səgi-lağər, şikarın məkəs,   

Hökmün kəsakəs.   

  

Ovsunçusan, ovsun eylə hi mara,   

Bənna olsan, tərki axtar, him ara,   

Sənin disaz, bəhcən bənzər himara,   

Aləmə bəllidi bu nitqü nəfs,   

Vüsali-hədəs.   

  

Aşiq gərək bu meydana bir qala,   

Eşq ocağın bir əfəklə, bir qala.   

Ələsgərdi Xeybər kimi bir qala,   

Bacara bilməzsən, danışma əbəs,   

Dur yerində pəs!

Ədəbiyyat
---------

* Azərbaycan Sovet Ensiklopediyası, VII cild. Bakı, 1983. səh.133

Xarici keçidlər
---------------

* Bədii ədəbiyyat, ədəbiyyatşünaslıq və onun sahələri Arxivləşdirilib 2008-01-23 at the Wayback Machine
* Şifahi xalq ədəbiyyatı Arxivləşdirilib 2011-08-07 at the Wayback Machine
* Azərbaycan türklərinin xalq yaradıcılığı

| ⛭Ədəbi janrlar |
| --- |
| Nəsr | Oçerk • Povest • Esse • Xatirə • Felyeton • Pyes • Təmsil • Hekayə (Novella • Mənzum hekayə) • Roman (Dilogiya • Trilogiya • Epopeya) • Səyahətnamə |
| Nəzm | Poema • Dastan • Məsnəvi • Qəzəl • Qəsidə • Qitə • Rübai • Mürəbbe • Tuyuq • Bayatı • Gəraylı • Qoşma (Təcnis • Dodaqdəyməz • Qıfılbənd) • Müxəmməs (Təxmis) • Müsəddəs • Müsəbbe • Müsəmmən • Müəşşər • Müstəzad • Tərkibbənd • Tərcibənd |
| Dram | Faciə • Dram • Komediya |
**Daşkənd Aqrar Universiteti** - kənd təsərrüfatı üçün mütəxəssislər yetişdirən universitetdir. Özbəkistan Respublikası Kənd Təsərrüfatı Nazirliyinin nəzdində fəaliyyət göstərir. Daşkənd vilayətinin Qibray rayonunda yerləşir.

Tarixi
------

1930-cu ildə Orta Asiya Kənd Təsərrüfatı İnstitutu adı ilə fəaliyyətə başladı. 1934-1991-ci illərdə isə Daşkənd Kənd Təsərrüfatı İnstitutu adı altında fəaliyyət göstərən Orta Asiya Universitetinin Əkinçilik Fakültəsinin bazasında quruldu və 1991-ci ilin aprelində Daşkənd Dövlət Aqrar Universitetinə çevrildi.

1992-ci ildə bakalavr səviyyəsində mütəxəssis hazırlamaq üçün Nukus filialı yaradıldı. 2003/04 tədris ilində əyani şöbədə 3047 əyani, 2040 bakalavr və 236 magistr tələbəsi olmaqla 5321 tələbə, 53 elmlər doktoru və 166 elmlər namizədi olmaqla 457 professor və müəllim vardı.

Haqqında
--------

Universitetdə (2004) aqronomiya, aqrokimya və torpaqşünaslıq, bitki mühafizəsi, bağçılıq və meşəçilik, zoomühəndislik və ipəkqurdu yetişdirilməsi, iqtisadiyyat, mühasibat, peşə təhsili tədris edilir. İnstitutun daxilində 35 şöbə, bir muzey (1980), 1 milyondan çox əsərdən ibarət elmi kitabxana, kənd təsərrüfatı mərkəzi və işçilərin hazırlanması üçün bir mərkəz var.

### Fakültələr

* Aqrobiologiya
* Aqrologistika və biznes
* Bitki mühafizəsi, aqrokimya və torpaqşünaslıq
* Meyvə-tərəvəzçilik və üzümçülük
* Kənd təsərrüfatı məhsullarının saxlanması və emalı
* İpəkçilik və tutçuluq
* Meşəçilik və landşaftşünaslıq
**İlon Mask: Tesla, SpaceX və möhtəşəm gələcəyin izi ilə** (*ing.* Elon Musk: Tesla, SpaceX, and the Quest for a Fantastic Future) — 2015-ci ildə nəşr olunmuş, Eşli Vensin yazdığı İlon Maskın bioqrafiya kitabı. Mask kitabda heç bir şeyi dəyişdirməmişdir.

Kitab New York Times-da bestseller, Azmazon-da İş dünyası/Sahibkarlıq mövzusunda bestseller və İlin ən yaxşı kitabı, Wall Street jurnalında İlin ən yaxşı iş dünyası kitabı adını qazanmışdır.

Rəylər
------

New York Times:

> *"Kitabın sonlarına doğru oxucu Stiv Cobs ilə İlon Maskı müqayisə etməyə ehtiyac hiss edəcək. Maska fürsət verin. Kimsə onun kimi ola bilməz!"*
> 
> 

Riçard Brenson (Virgin Group-un təsisçisi):

> *"İlon Maskla çox oxşar tərəflərimiz var: riskə gedən, uğursuzluqlardan qorxmayan və insanlığa parlaq gələcək vermək üçün daima çalışan biri. Eşli Vens Maskın mükəmməl həyat hekayəsini ulduzlarla dolu bir tərcümeyi-halla təqdim edir".*
> 
> 

Toni Fadel (iPod və iPhone-nun yaradıcısı, Nest Labs-ın baş icraçı direktoru):

> *"Dəfələrlə çətin vəziyyətə düşmüş və köhnə düşüncəli adamlarla mübarizə aparmış, dünyanı dəyişdirməyə çalışan bir adama açıq bir baxış. Bu kitabı oxuyub baxışlarını bir az daha irəliyə yönəltməyən insanlara təəccüb edirəm".*
> 
> 

Bu rəylərdən əlavə, həmçinin The Washington Post, Wall Street jurnalı, The Guardian, Forbes, Don Qraham, Tayler Kauen, Kreiq Venter, Mark Andressen, Aron Levi də kitab haqda müsbət rəylər yazmışdır.

İstinadlar
----------

1. ↑  ""O, Marsda insan koloniyası yaratmaq istəyir" – İbrahim Nəbioğlu İlon Maskdan danışır". kulis.az (az.). 14 mart 2018. 2022-03-01 tarixində arxivləşdirilib. İstifadə tarixi: 2 mart 2022.
2. ↑  "Elon Musk haqda yazılan kitab Azərbaycan dilində". xeberler.az (az.). 14 mart 2018. 2022-03-01 tarixində arxivləşdirilib. İstifadə tarixi: 3 mart 2022.
3. ↑  "'Elon Musk,' a Biography by Ashlee Vance, Paints a Driven Portrait". The New York Times (ingilis). 12 may 2015. 30 noyabr 2016 tarixində arxivləşdirilib.